Navarra Suma talde parlamentarioari atxikitako foru parlamentari Miguel Bujanda Cirauqui jaunak idatziz erantzuteko galdera egin du New Yorkeko Klimaren Astean entitate, enpresa, administrazio publiko eta abarrekin lortu diren lankidetza-hitzarmenei buruz. Hona Landa Garapeneko eta Ingurumeneko kontseilariak ematen dion informazioa:

# PES 300

 New Yorkeko Klimaren Astean zer lankidetza-hitzarmen lortu da entitateen, enpresen,

administrazio publikoen eta abarren aldetik?

Nafarroak New Yorkeko Klimaren Astean parte hartzearen helburua ez zen lankidetza-hitzarmenak lortzea, baizik eta ingurumen arloko esperientziak trukatzea munduko beste eskualde batzuekin eta Nafarroa horrelako politiken alde engaiatutako eskualdea dela erakustea.

Horregatik, Nafarroako Gobernuak, zehazki Landa Garapeneko eta Ingurumeneko Departamentuak, Under 2 Coallition nazioarteko sarearen gonbidapena onartu zuen Klimaren Astean parte hartzeko eta Foru Komunitateak ingurumenaren arloan dituen legeen eta proiektuen berri emateko.

Hala ere, kontseilariaren agendan lan-bilera bat ere izan zen Espainiak New Yorken duen Ekonomia eta Merkataritza Bulegoko ordezkariekin, Nafarroako nekazaritzako elikagaiak Estatu Batuetako merkatuan kokatzeko hurrengo sustapen-ekintza bati begira.

Bide horretan, Nafarroako Gobernuko eta INTIAko lantaldeak dagoeneko lanean ari dira, planteatutako aukerak zehazten, Nafarroako produktuek parte har dezaten kalitate bereziko nekazaritzako elikagaien hurrengo azoketako batean AEBetan.

Iruñean, 2022ko azaroaren 21ean

Landa Garapeneko eta Ingurumeneko kontseilaria: Itziar Gómez López

NAFARROAKO PARLAMENTUKO LEHENDAKARIA